स्मार्ट सिटी प्लान को देखते अब दर्शनीय स्थलों से भिखारियों को हटाएंगे
स्मार्ट सिटी प्लान को देखते अब दर्शनीय स्थलों से भिखारियों को हटाएंगे
उज्जैन | शहर को स्मार्ट सिटी योजना में शामिल करने तथा धार्मिक पर्यटन केंद्र के रूप में विकसित करने के लिए प्रशासन अब दर्शनीय स्थलों से भिखारियों को हटाने की तैयारी कर रहा है। जिला महिला सशक्तिकरण विभाग ने बाल भिक्षावृत्ति रोकने के लिए अभियान चलाया है। जिला महिला सशक्तिकरण अधिकारी साबिर अहमद सिद्धिकी ने बताया विभाग ने 11 सदस्यों का संयुक्त दल का गठित कर 28 दिसंबर से कार्रवाई शुरू की है। दल ने महाकाल मंदिर, हरसिद्धि, सिद्धवट, मंगलनाथ, चिंतामण और कालभैरव मंदिर क्षेत्र का दौरा कर महाकाल मंदिर क्षेत्र से चार बालिका व एक बालक, चिंतामन गणेश मंदिर क्षेत्र से तीन बालिका, सिद्धवट से एक बालिका सहित कुल नौ बच्चों को भिक्षावृत्ति करते पाया। दल ने बच्चों एवं परिजनों को भिक्षावृत्ति नहीं करने तथा कानूनी कार्रवाई से अवगत कराते हुए समझाइश दी गई।
hin_Deva hin_Deva hin_Deva